PolyAgent/wiki_georgian_en_parallel_20231101 huggingface dataset:
ჩიტისკვერცხა თეთრი

ჩიტისკვერცხა თეთრი — ქართული აბორიგენული თეთრყურძნიანი საღვინე ვაზის ჯიში მესხეთიდან.
მისი მარცვლები ჩიტის კვერცხების მსგავსია და ამიტომაც მიუღია ასეთი სახელწოდება.
ბოტანიკური აღწერა
ზრდასრული ფოთოლი საშუალო ზომისაა, მომრგვალო, სამ, იშვითად ხუთნაკვთიანი. ფოთლის ქვედა მხარე დაფარულია თხელი აბლაბუდისებრი და ძარღვების გასწვრივ თხელი ჯაგრისებრი შებუსვით. ყვავილი ორსქესიანია. მტევანი საშუალო ზომისაა. ფორმა ცვალებადია, არის ცილინდრულიც, კონუსურიც და ცილინდრულ-კონუსურიც. საშუალო სიკუმსისაა, იშვიათად კუმსი ან თხელი მტევნები აქვს. მარცვალი წვრილი და მრგვალია, მომწვანო-მოყვითალო, მზის მხარეს ქარვისფერი ელფერით. ზოგიერთი მარცვალი ოდნავ ოვალური ან შებრტყელებულია. კანი თხელი და საშუალო სიმკვრივისაა, ცვილისებრი ფიფქით ოდნავ დაფარული. რბილობი ხორციანი და წვნიანია. გემო სასიამოვნო.
ჩიტისკვერცხა თეთრი საშუალო ზრდისაა. სავეგეტაციო პერიოდი კვირტის გაშლიდან სრულ სიმწიფემდე 160-170 დღეა. სრულ სიმწიფეში ოქტომბრის მეორე ნახევრიდან შედის. მტევნის წონა 70-200 გრამია, საჰექტარო მოსავლიანობა კი 5.0-7.0 ტონა. ყურძნის სრული სიმწიფის პერიოდში მისი შაქრიანობა აღწევს 14-17%-ს, ხოლო მჟავიანობა — 8-12 გ/ლ-ს.
ჩიტისკვერცხა თეთრის ჯიშური ღვინო დაბალი ალკოჰოლურობითა და მომეტებული მჟავიანობით გამოირჩევა. საინტერესო ჯიშია სელექციური მიზნებისთვის.
ლიტერატურა
უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 437
მესხეთის ვაზის ჯიშები
ვაზის თეთრყურძნიანი საღვინე ქართული ჯიშები
Lasioglossum alinense

Lasioglossum alinense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1924 წელს.
იხილეთ აგრეთვე
Lasioglossum-ის სახეობების სია
სქოლიო
alinense
Lasioglossum cire

Lasioglossum cire, also known as the Lasioglossum (Ctenomia) cire, is a species of bee in the genus Lasioglossum, of the family Halictidae.
References
https://www.academia.edu/7390502/AN_UPDATED_CHECKLIST_OF_BEES_OF_SRI_LANKA_WITH_NEW_RECORDS
http://apoidea.myspecies.info/taxonomy/term/6749
http://animaldiversity.org/accounts/Lasioglossum_cire/classification/#Lasioglossum_cire
Notes
cire
Insects described in 1897
ზუგდიდის მეხუთე საჯარო სკოლა

ზუგდიდის მეხუთე საჯარო სკოლა (სრული სახელწოდება — სსიპ - ქალაქ ზუგდიდის მე-5 საჯარო სკოლა) — ქალაქ ზუგდიდის ზოგადსაგანმანათლებლო დაწესებულება.
სკოლაში მუშაობს 55 მასწავლებელი და სწავლობს 608 მოსწავლე (2016). არ არის სპორტული და არტ წრეები.
რესურსები ინტერნეტში
სსიპ - ქალაქ ზუგდიდის 5 საჯარო სკოლა
სქოლიო
5
ჩეხეთი 2008 წლის ზაფხულის ოლიმპიურ თამაშებზე

ჩეხეთი 2008 წლის ზაფხულის ოლიმპიურ თამაშებზე
ჩეხეთმა ზაფხულის ოლიმპიურ თამაშებზე მეოთხედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ 3 ოქროსა და 3 ვერცხლის მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 2008 წლის ზაფხულის ოლიმპიურ თამაშებზე
ჩეხეთი ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
ნანუჩა

ნანუჩა (ნამდვილი სახელი და გვარი მანუჩარ ციციშვილი) — XVII საუკუნის I ნახევრის ქართველი პოეტი, ვეფხისტყაოსნის ინტერპოლატორი. მას ჩაურთავს სტროფები პოემის ტექსტში, 11 სტროფი დაუმატებია „ავთანდილის ანდერძისათვის“. ნანუჩას მიერ ჩართულ სტროფებს პოემის ზოგიერთ ხელნაწერში (ე.წ. ზაზასეული ხელნაწერი და ხელნაწერი H-757, ხელნაწერთა ინსტიტუტი) მიწერილი აქვს „ნ“ ან „ნა“. არჩილ II „თეიმურაზისა და რუსთაველის გაბაასებაში“ მოიხსენიებს ნანუჩას და ლექსს უწუნებს მას. ნანუჩა თანამედროვეთა მოწონებით სარგებლობდა. მამუკა თავაქარაშვილი მას „ტკბილი სიტყვების მხმობელს“ უწოდებდა და გვერდში უყენებდა XII საუკუნის ქართველ კლასიკოსებს.
ლიტერატურა
ქართველი პოეტები
ვეფხისტყაოსანი
Revishvili

Revishvili may refer to:
Amiran Revishvili (born 1956), Georgian cardiac surgeon and electrophysiologist
Irakli Revishvili (born 1989), Georgian swimmer
Nukri Revishvili (born 1987), Georgian footballer
Zaza Revishvili (born 1968), Georgian footballer
იოანე VII (კონსტანტინოპოლის პატრიარქი)

იოანე VII (კონსტანტინოპოლის პატრიარქი)
პატრიარქი იოანე VII გრამატიკოსი (დ. ? — გ. არაუგვიანეს 867) — კონსტანტინოპოლის პატრიარქი 837-843 წლებში.
იოანე VII-ის ბიოგრაფიული მონაცემები ურთიერთსაწინააღმდეგოა. მისი ხატმებრძოლური მოღვაწეობის გამო ბიზანტიური ისტორიოგრაფია მასზე დამახინჯებულ ცნობებს გვაწვდის. მიიჩნევა, რომ იგი წარმოშობით სომეხი იყო. წყაროების უდიდესი ნაწილი მას კონსტანტინოპოლის მაცხოვრებლად მიიჩნევს, თუმცა მისი მოღვაწეობიდან გამომდინარე ფიქრობენ, რომ იგი სომხური წარმომავლობისაა, რადგან IX საუკუნეში ხატმებრძოლთა უმეტესობა სომხები იყვნენ.
814 წლიდან ხდება ბიზანტიის იმპერატორ ლეონ V-ის ნდობით აღჭურვილი პირი. მას შემდეგ, რაც 815 წელს პატრიარქი ნიკიფორე ხატთაყვანისცემის გამო გადაასახლეს, იმპერატორი ცდილობდა პატრიარქის ტახტზე დაესვა იოანე, მაგრამ სინკლიტიკებმა უარი უთხრეს მისი ახალგაზრდა ასაკის გამო. 837 წელს აირჩიეს პატრიარქად. 842 წელს იმპერატორ თეოფილეს გარდაცვალების შემდეგ მის წინააღმდეგ, როგორც ხატმებრძოლთა მოკავშირე, დაიწყო გამოძიება. დედოფალმა თეოდორამ შესთავაზა ხატთაყვანისცემის აღიარება ან წინააღმდეგ შემთხვევაში დაეტოვებინა პატრიარქის ტახტი. იოანემ უარი განაცხადა, რის გამოც გადაასახლეს.
იოანეს გარდაცვალების თარიღი უცნობია. მისი მემკვიდრე გახდა მეთოდე I, რომელიც სასტიკად აკრიტიკებდა იოანეს 843-844 წწ. დაწერილ ნაწარმოებში „მართლმადიდებლობის ტრიუმფი“.
ლიტერატურა
Gouillard J. Fragments inédits d’un antirrhétique de Jean le Grammairien // Revue des études byzantines. — 1966. — Т. 24. — С. 171–181.
Gero S. John the Grammarian, the Last Iconoclastic Patriarsh of Constantinople. The Man and the Legend // Byzantina. — 1974–1975. — Т. 3–4. — С. 25–35.
Lilie R.-J., C. Ludwig, Th. Pratsch, I. Rochow. Prosopographie der Mittelbyzantinischen Zeit. Erste Abteilung (641–867). — Berlin, 1998. № 3199.
Lemerle P. Le Premier humanisme byzantin. Notes et remarques sur enseignement et culture à Byzance des origines au Xe siècle. — Paris, 1972 (Bibliothèque Byzantine: Études 6). — С. 135-147.
სქოლიო
კონსტანტინოპოლის პატრიარქები
ხატმებრძოლები
გიულსუნ საღლამერი

გიულსუნ საღლამერი (დ. 1945, ტრაპიზონი, თურქეთი) — თურქი არქიტექტორი, აკადემიკოსი.
ბიოგრაფია
საღლამერი დაიბადა 1945 წელს, ტრაპიზონში. მის მშობლიურ ქალაქში დაწყებითი და საშუალო განათლების მიღების შემდეგ, მან სტამბოლის ტექნიკური უნივერსიტეტის (ITU) არქიტექტურის სკოლაში ჩააბარა. თავისი სადოქტორო კვლევები, 1975-1976 წლებში, დიდ ბრიტანეთში, კემბრიჯის უნივერსიტეტის არქიტექტურის ფაკულტეტზე, მარტინის ცენტში ჩაატარა.
შემდგომში, ის დაბრუნდა სტამბოლში. 1978 წელს, იგი სტამბოლის ტექნიკური უნივერსიტეტის ასოცირებული პროფესორი და 1988 წელს სრული პროფესორი გახდა. 1993-1995 წლებში, ჩრდილოეთ ირლანდიის ბელფასტის დედოფლის უნივერსიტეტში მოწვეული პროფესორი იყო.
1996-2004 წლებში, ის აირჩიეს სტამბოლის ტექნიკური უნივერსიტეტის რექტორად. ასე, იგი თურქეთში პირველი ქალი რექტორი გახდა. არის ევროპის ქალ-რექტორთა ასოციაციის პრეზიდენტი. 2005-2009 წლებში, აირჩიეს ევროპის უნივერსიტეტთა ასოციაციის (EUA) მმართველთა საბჭოში. მოგვიანებით, იგი აირჩიეს ქადირ ჰასის უნივერსიტეტის სამეურვეო საბჭოში და თურქეთის ტექნოლოგიისა და ტექნოპარკების პრეზიდენტად. ამჟამად იგი გაზეთ „ღია სახლის“ სარედაქციო კოლეგიის წევრია.
სქოლიო
თურქი აკადემიკოსები
ნაცრისფერი ფერის დონე

ნაცრისფერი ფერის დონე ბეჭდვაში მისაქსელი წერტილების კონცენტრაციას წარმოადგენს და ასევე პირდაპირ დამოკიდებულებაშია სურათის დაბრუნებასთან. ნაცრისფერი ფერის დონე დაგადასხვაფერდება თეთრიდან შავში. ეს არის ერთნაირად მისაღები ყველა სხვა ფერისათვის ყვითელი მწვანე-ლურჯ წითლით, გადასხვაფერდება ასევე ფერის სიმკვრივე.
რიცხვობრივი სურათის შემთხვევაში, ნაცრისფერი ფერის დონე წარმოადგენს პიქსელის წერტილის ნათელ სიმკვეთრეს, როდესაც ფერის შემადგენელი კომპონენტები ნათელი სიმკვეთრის იდენტურია.
ფერადი სურათის გარდაქმნა ნაცრისფერის დონეში
ფერადი სურათისათვის, პიქსელი განკარგავს ძირითადად 3 კომპონენტს წმც (წითელი, მწვანე, ცისფერი). ნაცრისფერ პიქსელს აქვს 3 იდენტური მნიშვნელობა წმც. ფერადი სურათის ნაცრისფერი ფერის დონეში გარდაქმნა არის მარტივი მეთოდი, სადაც უნდა მოხდეს ამ სამი კომპონენტის, წმც-ს საშუალო არითმეტიკულის გამოთვლა და მისი მნიშვნელობის გამოყენება თითოეული კომპონენტისათვის.
ნაცრისფერი=(წითელი+მწვანე+ცისფერი)/3
განათების საერთაშორისო კომისია გვთავაზობს ნათელ პიქსელზე,ინფორმაციის დახასიათება (ნაცრისფერი ფერის მნიშვნელობა) ორი ფორმულით.
თავის 709-ე რეკომენდაციაში, რომელიც ეხება "ნამდვილ" ან ნატურალურ ფერებს.
ნაცრისფერი =0,2125*წითელი +0,7154+ნწვანე +0,0721*ცისფერი.
თავის 601-ე რეკომენდაციაში, არა -სიგრძივი ფერისათვის,გულისხმობს ელფერის შეცვლით:ნაცრისფერი =0,299*წითელი+0,587*მწვანე+0,114*ცისფერი.
ეს ფორმულები ანგარიშს აბარებს იმ მანერით, რომელიც 3 კომპონენტის წითელისმ მწვანისა და ცისფერის აღქმა შეუძლია ადამიანის თვალს.
თითოეული მათგანისათვის 3 კოეფიციენტის ჯამი იქნება 1. აღინიშნება მათ შორისარსებული ძლიერი მკვეთრად, ვიდრე მწვანე ნათურა გამოჩნდება უფრო მკვეთრად, ვიდრე წითელი ნათურა და კიდევ უფრო ვიდრენათლად ცისფერი ნათურა.
რესურსები ინტერნეტში
ფერადი სურათის ტექნიკური ტექნიკური სტატია, შავთეთრში გარდაქმნის სხვადასხვა მეთოდები ადობი ფოტოშოპი (Adobe Photoshop)
კომპიუტერული გრაფიკა
ჰაიგენი (უისკონსინი)

ჰაიგენი (უისკონსინი)
ჰაიგენი — სოფელი აშშ-ში, უისკონსინის შტატში, შედის ბარონის ოლქის შემადგენლობაში.
2010 წლის აღწერის მონაცემებით, მოსახლეობა 287 ადამიანს შეადგენდა. სიმჭიდროვე 217.3 კაცი/კმ².
ფართობი 1,35 კმ².
რესურსები ინტერნეტში
გეოგრაფიული სახელწოდებები
ბარონის ოლქის დასახლებები
One (U2-ს სიმღერა)

One (U2-ს სიმღერა)
„One“ — ირლანდიური როკ-ჯგუფ U2-ს სიმღერა და სინგლი ალბომიდან Achtung Baby, რომელიც გამოვიდა 1992 წელს. ეს არის ალბომის მესამე სიმღერა. ჯგუფის მიერ ალბომის ჩაწერის პერიოდში, გერმანიაში, მუსიკოსებს შორის ხშირ კამათს ჰქონდა ადგილი, რომელიც ეხებოდა ალბომის ჟღერადობას. ჯგუფი დროებით დაიშალა, მაგრამ „One“-ის იმპროვიზაციისას იპოვეს აკორდების ისეთი თანმიმდევრობა, რომელიც მოეწონათ. სიმღერის ტექსტის ავტორია ბონო, რომელიც მასში საუბრობს ჯგუფში ურთიერთობებზე და გერმანიის კვლავ გაერთიანებაზე.
„One“ გამოიცა საქველმოქმედო სინგლის სახით, მისი შემოსავალი აივ ინფექციით დაავადებულთა დახმარების ფონდში გადაირიცხა. სიმღერა მოხვდა ირლანდიის სინგლებისა და აშშ ბილბორდის როკ-სიმღერების ჩარტების, ისევე, როგორც თანამედროვე როკ-სიმღერების სიის სათავეში. ბრიტანეთში მისი მაქსიმალური პოზიცია #7 იყო, ხოლო ბილბორდის 100-ეულში - #10. სიმღერის პრომოკამპანიის ფარგლებში გადაღებული იქნა 3 ვიდეორგოლი, მაგრამ ჯგუფი მხოლოდ მესამეთი დარჩა კმაყოფილი.
სიმღერა კრიტიკოსების მიერ დადებითად იქნა შეფასებული გამოსვლისთანავე და იმ დროიდან მოყოლებული, ყველა დროის უდიდეს სიმღერათა სიებში ხვდებოდა. U2 „One“-ს 1992 წლიდან ასრულებს ყველა კონცერტზე. იგი მოხვდა ჯგუფის მრავალ კრებულსა თუ საკონცერტო ფილმში. კონცერტების დროს ჯგუფი მას ხშირად ასრულებს ადამიანთა უფლებებზე ან სოციალური სამართლიანობაზე საუბრისას. ბონო მიერ დაარსებულმა საქველმოქმედო ორგანიზაციამ ONE Campaign სახელწოდება შეიძინა ამ სიმღერისგან. 2005 წელს „One“ ჯგუფის მიერ ჩაიწერა თანამედროვე რ'ნ'ბ მომღერალ მერი ჯეი ბლაიჯის მონაწილეობით და შეტანილი იქნა უკანასკნელის ალბომში The Breakthrough.
სიმღერები
სინგლი გამოვიდა რამდენიმე ფორმატში. მათ შორის იყო 7", 12", აუდიოკასეტისა და CD-ის ვერსიები.„Lady with the Spinning Head (UV1)“, b-მხარე, შეტანილია ყველა ვერსიაში. რამდენიმე ვერსიაში მოხვდა „Satellite of Love“ ან „Satellite of Love“ და „Night and Day“-ს რემიქსი.
ბიბლიოგრაფია
რესურსები ინტერნეტში
როკ-ბალადები
1992 წლის სინგლები
1992 წლის სიმღერები
U2-ს სიმღერები
Sovereign Light Café

Sovereign Light Café — ინგლისური ალტერნატიულ როკ-ჯგუფ Keane-ის სიმღერა და სინგლი. გამოვიდა 2012 წელს. შეტანილია ალბომში Strangeland.
რესურსები ინტერნეტში
სინგლების დისკოგრაფია ჯგუფის ოფიციალურ საიტზე
Keane-ის სიმღერები
2012 წლის სიმღერები
2012 წლის სინგლები
მარკო ფუ

მარკო ფუ (დ. 8 იანვარი 1978, ჰონგ-კონგი) — ჰონგ-კონგელი პროფესიონალი სნუკერისტი, თავისი ქვეყნის ყველაზე წარმატებული სნუკერისტი.
დაიბადა ჰონგ-კონგში, დაამთავრა სნუკერის სკოლა ვანკუვერში. ახლა ცხოვრობს დიდ ბრიტანეთში.
მიღწევები კარიერაში
მსოფლიო ჩემპიონატი ნახევარფინალისტი — 2006
გრან-პრი გამარჯვებული — 2007
პრემიერ-ლიგა გამარჯვებული — 2003
Championship League ჩემპიონი — 2010
გრან-პრი ფინალისტი — 1998
დიდი ბრიტანეთის ჩემპიონატი ფინალისტი — 2008
მასტერსი ფინალისტი — 2011
ადგილი მსოფლიო რეიტინგში
იხილეთ აგრეთვე
მსოფლიო ჩემპიონატი სნუკერში
რესურსები ინტერნეტში
პროფილი World Snooker-ზე
პროფილი Top-Snooker-ზე
ჰონგ-კონგელი სნუკერისტები
სნუკერისტები 100-ზე მეტი სენჩერი-ბრეიკით
დაბადებული 1978
ლონდონის კინოფესტივალი

ლონდონის კინოფესტივალი
ლონდონის კინოფესტვალი (შემოკლებით LFF, აგრეთვე ცნობილი როგორც BFI London Film Festival) — ერთ-ერთი ყველაზე მასშტაბური და გავლენიანი საერთაშორისო კინოფესტივალი გაერთიანებულ სამეფოში. ტარდება ყოველწლიურად 1956 წლიდან ლონდონში. იწყება ოქტომბრის მეორე ნახევარში და გრძელდება ნოემბრის დასაწყისამდე.
კინოფესტივალის მთავარი პრიზია „საზერლენდის ტროფი“, რომლითაც ჯილდოვდებიან ყველაზე საუკეთესო სადებიუტო ფილმები. ფესტივალის ორგანიზატორია ბრიტანეთის კინოინსტიტუტი, ხოლო უმსხვილესი სპონსორია გაზეთი „The Times“. ყოველწლიურად ფესტივალის კინოფორუმზე მიმდინარეობს დაახლოებით 300 ფილმის ჩვენება 50 ქვეყნიდან. კინოფორუმზე ყოველწლიურად წარადგენენ საგანმანათლებლო პროგრამებს, ლექციებს, კინოინდუსტრიაში მომხდარი მოვლენების პრეზენტაციებს და ა.შ.
რესურსები ინტერნეტში
ბრიტანეთის კინოინსტიტუტის საიტი
სქოლიო
ლონდონის კინოფესტივალები
ლონდონის ყოველწლიური ღონისძიებები
ბრიტანეთის კინოინსტიტუტი
1953 წელს დაარსებული კინოფესტივალები
Krambambula (drink)

Krambambula (drink)
Krambambula is a Belarusian alcoholic mix drink or cocktail that typically consists of red wine and various kinds of liquor, including gin, vodka, or rum. There are many different recipes. Commercially produced versions may also be available in some areas.
Etymology
The name is probably derived from the Old High German word Kranawitu or chranawita ("croaker timber," another name for juniper) and from the Rotwelsch word Blamp (alcoholic drink).
History
A red-colored cherry liqueur called Krambambuli was formerly produced by a distillery in Danzig (Gdańsk) established by Ambrosius Vermöllen, a Mennonite immigrant from De Lier in Holland, who received Danzig citizenship on 6 July 1598.
See also
Medovukha
References
External links
Krambambula marketed by BELPI - Belarusian Beverages
Belarusian liqueurs
Polish liqueurs
ინგუშეთი

ინგუშეთის რესპუბლიკა — რუსეთის ფედერაციის სუბიექტი, შედის სამხრეთის ფედერალურ ოკრუგში. რესპუბლიკის დედაქალაქია მაგასი, უდიდესი ქალაქი კი — ნაზრანი.
ესაზღვრება ჩეჩნეთის, საქართველოს, ჩრდილოეთ ოსეთის რესპუბლიკებს. შეიქმნა 1992 წლის 4 ივნისს.
ისტორია
ინგუშეთი რუსეთის ნაწილია 1810 წლიდან. 1921-24 წლებში ის საბჭოთა მთიანი რესპუბლიკის ნაწილია, რომელიც კავკასიაში დაარსდა. ინგუშთა ავტონომიური ოლქი 1924 წელს შეიქმნა. 1934-1992 წლებში ის მეზობელ ჩეჩნეთს შეუერთეს ჩეჩენო-ინგუშეთის ავტონომიურ საბჭოთა სოციალისტურ რესპუბლიკაში, მეორე მსოფლიო ომის დროს მცირე პერიოდის გარდა.
მეორე მსოფლიო ომის შემდეგ სტალინმა ინგუშებს ნაცისტებთან თანამშრომლობა დააბრალა და მთელი მოსახლეობა ცენტრალურ აზიაში გადაასახლა. მათი ავტონომიური რესპუბლიკა გაუქმდა და პრიგოროდნი რაიონი მეზობელ ოსეთს მიუერთდა. 1950-იან წლებში ინგუშებს ამნისტია გამოუცხადეს და დაბრუნების უფლება მისცეს, თუმცა პრიგოროდნი რაიონი ისევ ოსეთის ნაწილად რჩებოდა და იქ გადმოსახლებული ოსები დაბრუნება-მოწადინებულ ინგუშებს ალმაცერად უყურებდნენ.
დაძაბულობა კონფლიქტში გადაიზარდა საბჭოთა კავშირის დაშლის შემდეგ; ჩრდილო კავკასია პირველი იყო სადაც მწვავე ინტერეთნიკური კონფლიქტები წამოიწყო რუსეთის ფედერაციაში. 1992 წლის ოქტომბრის ბოლოს ათობით ათასი ინგუში აიძულეს საკუთარი სახლებიდან აყრილიყვნენ პრიგოროდნი რაიონიდან, ერთ დღეში, მას შემდეგ რაც არაკონტროლირებადი ინგუშთა არაფორმალური შეიარაღებული დაჯგუფება ნაზრანიდან ოსეთის ტერიტორიაზე აგრესიულ თავდასხმას ახორციელებს.
მას შემდეგ ლტოლვილთა განსახლება მწვავე პრობლემად აწევს ინგუშეთის მთავრობას, რომელსაც კიდევ უფრო ამწვავებს უკიდურესად მაღალი (50%) უმუშევრობა, ეკოლოგიური კრიზისი, რუსეთის ჯარების მაღალი კონცენტრაცია მეზობელ ჩეჩნეთში მიმდინარე ომის გამო და ყოველივე ამას დამატებული მეზობელი რაიონებიდან შემოხიზნული ჩეჩენი ლტოლვილები. ოსეთთან ლტოლვილების დაბრუნების საკითზე რაიმე მნიშვნელოვანი შეთანხმების მიღწევა ჯერჯერობით ვერ მოხერხდა.
2002 წელს დედაქალაქი ნაზრანიდან მაგასში გადაიტანეს.
2004 წლის ივნისში შეიარაღებული დაჯგუფების 570 წევრი შეიჭრა ინგუშეთში და ნაზრანის აღება მოინდომა, შედეგად მოკლულ იქნა 90-მდე მოქალაქე. რუსეთმა თავდახმის ორგანიზაციაში ჩეჩენთა სამხედრო ლიდერი შამილ ბასაევი დაადანაშაულა.
ადმინისტრაციული დაყოფა
ინგუშეთი ადმინისტრაციულად იყოფა ოთხ რაიონად და ხუთ საქალაქო ოლქად.
რესურსები ინტერნეტში
News from Ingushetia
News and History of Ingushetia
ბათოლითი

ბათოლითი — სიღრმული მაგმური ქანების განლაგების ფორმა. ბათოლითი ძალიან დიდი ზომის გამკვეთი სხეულია, რომლის ზედაპირის ფართობის რამდენიმე ასეულ ან ათასეულ კმ²-ს აღწევს. ბათოლითის გენეზისი სადავოა. ძირითად სიძნელეს სივრცის პრობლემა წარმოადგენს. ადრე ფიქრობდნენ, რომ ბათოლითი უძირო წარმონაქმნია და სიღრმეში მაგმურ კერას უკავშირდება. ცენტრალური ევროპის ბათოლითების შესწავლის მაგალითზე ჰ. კლოოსმა დაამტკიცა მათი შიგაფორმაციული ბუნება. ზოგი მკვლევარი ბათოლითს გეოსინკლინში ღრმად დაძირულ ნალექთა ნაწილის დნობას უკავშირებს, ნაწილი კი — გრანიტიზაციას.
ლიტერატურა
ინტრუზიები
ბერნარ კლერვოელი

ბერნარ კლერვოელი; დ. 1090/1091, ფონტენი, დიჟონი, ბურგუნდია — გ. 20 აგვისტო, 1153, კლერვო, შამპანი) — ფრანგი ბერი, ღვთისმეტყველი, ფილოსოფოსი, ქრისტიანი მისტიკოსი, კლერვოს მონასტრის აბატი და ცისტერციანელთა ორდენის რეფორმატორი.
ბიოგრაფია
ბერნარის მშობლები ბურგუნდიის ერთ-ერთი ყველაზე წარჩინებული ოჯახის წარმომადგენლები იყვნენ. ის იყო მესამე ვაჟი ოჯახში შვიდი შვილიდან. ცხრა წლის ასაკში გააგზავნეს სასწავლებლად კოტ-დ’ორში, შატილონის სკოლაში. ბერნარს საკმაოდ კარგი გემოვნება ჰქონდა ლიტერატურაში და საკუთარ თავს პოეზიით დაკავების ნებასაც აძლევდა ხოლმე. ოცი წლის ასაკში გაწევრიანდა ცისტერციანელთა ორდენში, სადაც თავისი ასკეტიზმით ყურადღება მიიპყრო. 1115 წელს დააარსა კლერვოს მონასტერი, რომლის აბატიც თვითონ გახდა. სწორედ მისი ძალისხმევით გაძლიერდა ცისტერციანელთა ორდენი და მისი საძმოს რაოდენობაც საგრძნობლად გაიზარდა.
ბერნარი გარდაიცვალა კლერვოში 1153 წლის 20 აგვისტოს. წმინდანად იქნა შერაცხილი რომის პაპ ალექსანდრე III-ის მიერ 1174 წლის 18 იანვარს, ხოლო 1830 წელს რომის პაპმა პიუს VIII-მ იგი ეკლესიის მასწავლებლად (Doctor Ecclesiae) გამოაცხადა.
შრომები
De Gradibus Superbiae
De amore Dei
De Gratia et Libero Arbitrio
De Officiis Episcoporum
In laudibus Virginis Matris
Liber ad milites Templi de laude novae militiae
Liber de diligendo Deo
Liber de gratia et libero arbitrio
Vita S. Malachiae episcopi
Sermones sancti Bernardi abbatis Claraevallis super Cantica canticorum
სქოლიო
ფრანგი თეოლოგები
ფრანგი ფილოსოფოსები
ფრანგი მწერლები
კათოლიკე მღვდლები
ტამპლიერები
ფრანგი მამაკაცი მწერლები
XII საუკუნის ფრანგი მწერლები
უკრაინის პრემიერლიგა 2018–2019

უკრაინის პრემიერლიგა 2018–2019 — უკრაინის საფეხბურთო პრემიერლიგის 11-ე გათამაშება (უკრაინის 28-ე საფეხბურთო საკლუბო გათამაშება საბჭოთა კავშირის დაშლის შემდეგ). ჩემპიონატი დაიწყო 2018 წლის 21 ივლისს. სეზონი 2019 წლის 30 მაისს დასრულდა. რიგით მე-12-დ მოახერხა ჩემპიონის ტიტულის მოპოვება დონეცკის „შახტარმა“.
სქოლიო
უკრაინის პრემიერლიგის სეზონები
ერიკ III (დანია)

ერიკ III (დანია)
ერიკ III ცხვარი (დ. 1120 — გ. 27 აგვისტო, 1146) — ესტრიდსენების დინასტიის წარმომადგენელი. დანიის მეფე ერიკ I-ის ასულ რაგნჰილდას უფროსი ვაჟი. 1337 წელს მოკლა თავისი ბიძა, მეფე ერიკ II და ტახტზე თავად ავიდა, თუმცა 1146 წელს იგი დანიის ისტორიაში პირველად ტახტიდან გადადგა, რის შემდეგაც იწყება ე.წ. „სამმეფობა“, რა დროსაც ტახტს სვენ III, კნუდ V და ვალდემარ I ერთდროულად იკავებენ.
ბიოგრაფია
ერიკი დაიბადა 1120 წელს ფუენში. იგი იყო დანიის მეფე ერიკ I-ის ასულ რაგნჰილდასა და მისი ქმრის, ჰაკონ სუნივასონის უფროსი ვაჟი. მამამისი, თავის მხრიდ დანიისა და ნორვეგიის მეფე მაგნუს I-ის შთამომავალი იყო. ერიკს ბიძად ერგებოდა დანიის მეფე ერიკ II, რომელმაც 1134 წელს ბრძოლაში დაამარცხა და ტახტიდან ჩამოაგდო თავისი ბიძა, მეფე ნილსი. 1137 წელს, ერიკმა თავისი ბიძა, ერიკ II ბრძოლაში დაამარცხა და მოკლა, ტახტზე კი თავად ავიდა ერიკ III-ის სახელით. მისი მეფობის შესახებ არც თუ ისე ბევრი ცნობაა მოღწეული, თუმცა უმეტესად მას ნეგატიურ კონტექსტში მოიხსენიებენ, როგორც უსამართლო მონარქს. იგი ასევე მეტად სულსწრაფი და კარგი მოჩხუბარი ყოფილა.
ერიკს თავისი მეფობისას კონფლიქტი ჰქონდა თავის ბიძაშვილ ოლაფ ჰარალდსენთან, რომელსაც სკონე ჰქონდა დაკავებული და 1139 წლიდან აქედან ცდილობდა დანიის ტახტის მიტაცებას. ერიკმა იგი 1141 წელს ჰელსინგებორგთან დაიჭირა და მოკლა. ამის შემდეგ დაიწყო საგარეო ომები სამხრეთში მცხოვრებ ვენედებთან. ამავდროულად, იგი აქტიურად ერეოდა ნორვეგიის პოლიტიკაში, სადაც 1130 წლიდან ტახტისათვის ბრძოლა მიმდინარეობდა. აღსანიშნავია, რომ ეს კონფლიქტი 110 წელს გაგრძელდა და მხოლოდ 1240 წელს დასრულდა.
1143 წელს ერიკი დაქორწინდა ნორდმარკის მარკგრაფ რუდოლფ I-ის ასულ ლატგარდ სალცვედელზე. ერიკი და ლატგარდი რუდოლფის ვაჟმა დააქორწინათ ბრემენის კათედრალში.
1146 წელს, უცნობი მიზეზების გამო, დანიის ისტორიაში პირველად, მეფე ერიკ III ტახტიდან გადადგა. აღსანიშნავია, რომ გადადგომისთანავე, იგი ძალზედ საეჭვო ვითარებაში დაიღუპა, 25-26 წლის ასაკში. ბევრი მიიჩნევს, რომ იგი მოკლეს, თუმცა მაშინ მისი ნაადრევი სიკვდილი ავადმყოფობას მიაწერეს.
ლიტერატურა
Monarkiet i Danmark - Kongerækken Archived November 18, 2009, at the Wayback Machine at The Danish Monarchy
Erik 3. Lam at Gyldendals Åbne Encyklopædi
Carl Frederik Bricka (1887–1905). "Hakon Jyde". Dansk biografisk Lexikon (in Danish). VI. pp. 489–490. Retrieved 4 February 2011.
Stefan Pajung, Erik Lam ca. 1100-1147, Aarhus University, January 20, 2010
Carl Frederik Bricka, Dansk Biografisk Lexikon, vol. IV [Clemens - Eynden], 1890, pp.541-542.
დაბადებული 1120
გარდაცვლილი 27 აგვისტო
გარდაცვლილი 1146
დანიის მეფეები
ტახტიდან გადამდგარი მონარქები
პეტკო ტოდოროვი

პეტკო ტოდოროვი - (დ. 26 სექტემბერი, 1879 – გ. 14 თებერვალი, 1916) — ბულგარელი მწერალი. პირველი ნაწარმოები 1894 წელს წელს გამოაქვეყნა. 1890–იანი წლებიდან ეზიარა სოციალურ იდეებს. 1900–იან წლების დასაწყისში გატაცებული იყო გერმანიის იდეალისტური ფილოსოფიით, განიცადა მოდერნიზმის გავლენა. ეკუთვნის მოთხრობათა კრებული "იდილიები" (1908), დრამები – "მშენებლები" (1902), "სტრახილი – საზარელი ჰაიდუკი" (1905), "პირველნი" (1907) და სხვა. მასვე ეკუთვნის ნაშრომი "სლავები და ბულგარული ლიტერატურა" (გამოქვეყნდა 1944 წელს).
ლიტერატურა
ბულგარელი მწერლები
დაბადებული 1879
გარდაცვლილი 1916
The Soul Cages Concert

The Soul Cages Concert — ინგლისელი მუსიკოს სტინგის 1991 წლის მაისში, ჰააგაში, ტურნეს The Soul Cages ფარგლებში ჩატარებული კონცერტის ჩანაწერი. კონცერტი წარმოადგენდა კამპანიის Kurd Aid მხარდამჭერ საქველმოქმედო ღონისძიებას.
ვიდეოში შეტანილი რამდენიმე ჩანაწერის აუდიოვერსია გამოიცა ალბომის Ten Summoner's Tales სინგლების b-მხარეებზე, მათ შორის - ჯიმი ჰენდრიქსის „Purple Haze“-ის ქავერ-ვერსია.
ჩანაწერი გამოიცა VHS, ვიდეო და ლაზერული დისკის ფორმატებში.
სიმღერების სია
All This Time
Jeremiah Blues (Part 1)
Mad About You
Why Should I Cry For You
Roxanne
Bring On The Night
When The World Is Running Down, You Make The Best Of What's Still Around
King of Pain
Fortress Around Your Heart
The Wild Wild Sea
The Soul Cages
When The Angels Fall
Purple Haze
Walking on the Moon
Message in a Bottle
Fragile
პერსონალი
სტინგი – ვოკალი, ბას-გიტარა, კომპოზიტორი
დომინიკ მილერი – გიტარა
დევიდ სანჩესი – კლავიშებიანი საკრავები
ვინი კოლაიუტა – დასარტყმელი საკრავები
რესურსები ინტერნეტში
ინფორმაცია სტინგის ოფიციალურ საიტზე
სტინგის ვიდეო ალბომები
1991 წლის ვიდეო ალბომები
A&M Records-ის ვიდეო ალბომები
Sămănanca

Sămănanca is a village in Orhei District, Moldova.
References
Villages of Orhei District
უჩაძე

უჩაძე
საკუთარი სახელი უჩაძე შეიძლება აღნიშნავდეს ერთ-ერთს ჩამოთვლილთაგან:
ზაურ უჩაძე — გენერალ-მაიორი
ნინო უჩაძე — ქართველი სპორტსმენი (სასტენდო და ტყვიის სროლა)
ქართული გვარები
ვლადიმერ მაისურაძე

ვლადიმერ მაისურაძე (დ. 1923, ხაშმი, საგარეჯოს მუნიციპალიტეტი, — გ. 1986) — ქართველი სამართალმცოდნე, საქართველოს უზენაესი სასამართლოს თავმჯდომარე (1962-1970), საქართველოს სსრ იუსტიციის მინისტრი.
ბიოგრაფია
ვლადიმერ ივანეს ძე მაისურაძე დაიბადა 1923 წელს საგარეჯოს რაიონის სოფელ ხაშმში. 1941 წელს დაამთავრა თბილისის რკინიგზის მე-5 საშუალო სკოლა. გაიწვიეს არმიაში - მონაწილეობდა მეორე მსოფლიო ომში. დემობილიზაციის შემდეგ, 1943 წელს, შევიდა თბილისის სახელმწიფო უნივერსიტეტის იურიდიულ ფაკულტეტზე.
1947 წლიდან სწავლობს ასპირანტურაში, რომლის სრული კურსი დაამთავრა მოსკოვში და 1951 წელს იქვე დაიცვა დისერტაცია იურიდიულ მეცნიერებათა კანდიდატის ხარისხის მოსაპოვებლად. ეწეოდა პედაგოგიურ მოღვაწეობას თბილისის უნივერსიტეტში.
1962 წელს აირჩიეს უზენაესი სასამართლოს თავმჯდომარედ. ამ თანამდებობაზე იმუშავა 8 წელი. 1970 წელს დაინიშნა საქართველოს სსრ იუსტიციის მინისტრად.
1976 წლიდან სახელმწიფო არბიტრაჟს ხელმძღვანელობდა, გარდაიცვალა 1986 წელს.
რესურსები ინტერნეტში
უზენაესი სასამართლოს თავმჯდომარეები
დაბადებული 1923
საქართველოს უზენაესი სასამართლოს თავმჯდომარეები
გარდაცვლილი 1986
საგარეჯოს მუნიციპალიტეტში დაბადებულები
ვ